| Pavandenės kalnas |
| --- |
| Alkakalnis iš šiaurės vakarų (nuo stovėjimo aikštelės pusės) |
| 

Pavandenės kalnasPavandenės kalnas

 |
| Koordinatės  | 

|  |
| --- |
| 55°46′38″š. pl. 22°29′58″r. ilg.﻿ / ﻿55.777288°š. pl. 22.49956°r. ilg.﻿ / 55.777288; 22.49956Koordinatės: 55°46′38″š. pl. 22°29′58″r. ilg.﻿ / ﻿55.777288°š. pl. 22.49956°r. ilg.﻿ / 55.777288; 22.49956 |

 |
| Vieta | Kelmės rajonas |
| Seniūnija | Užvenčio seniūnija |
| Aukštis | 10-16 m |
| Plotas | 9429 m² |
| Registro Nr. | 21502, 42785, 42784, 3037, M24 |

**Pavandenės kalnas**, dar vadinams **Sklepkalniu**, taip pat **Pavandenės alkakalnis, Sakelių mauzoliejus** – alkakalnis, stūksantis Kelmės rajono savivaldybėje, Pavandenės kaime (Užvenčio sen.), apie 1,5 km į šiaurės rytus nuo Pavandenės miestelio, 300 m į šiaurės vakarus nuo Gludo ežero kranto. Ant kalno įrengtas Pavandenės dvarą valdžiusios Sakelių šeimos kolumbariumas. Nuo 1996 m. valstybės saugomas regioninis kraštovaizdžio ir mitologinis paminklas.

Ant kalno – apžvalgos aikštelė. Gyvatvorė supa perlaidotų palaikų kapavietę
Alkakalnis 2019 m. rudenį po Sakelių mauzoliejaus atnaujinimo darbų tapo pritaikytas lankymui – kelyje pastatytos informacinės rodyklės, automobilių stovėjimo aikštelė, vienas iš alkakalnį juosiančių pakilimo takų pritaikytas judėti neįgaliems lankytojams. Ant kalno atnaujintas kolumbariumas, įrengta apžvalgos aikštelė su iliustruotomis nuorodomis į tolumoje matomus objektus: Pavandenės dvarvietę, bažnyčią, gretimus piliakalnius, tarp jų ir Medvėgalį. Aikštelėje įrengta iš kolumbariumo iškeltų palaikų kapavietė.

Istorija
--------

Pavandenės kalnas, manoma, yra senojo politinio, administracinio centro kulto vieta – alkakalnis. Objektas priklauso kovų su kryžiuočiais ir kalavijuočiais laikotarpiui. Spėjama, kad Sklepkalnis ir dabartinės Pavandenės Šv. Onos bažnyčios teritorijoje esantis kapinynas priklausė baltų gynybos ir kulto centrui, istorinės žemaičių Medininkų žemės gynybinei – politinei sistemai.

Pavandenės kalnas yra atskira Gludo ežero kalva šiaurės rytinėje pakrantėje, kur ji iškyla su stačiais, apie 10-16 m aukščio šlaitais ir yra apie 80-90 m skersmens, gana paplokščiu viršumi. Sakelių šeimos kapas- kolumbariumas įrengtas XX a. pradžioje. Tuomet buvo nukasta dalis kalvos pietrytinio šlaito viršuje, buvo suformuotas 1-3 m pločio pamažu link kapavietės kylantis ir platėjantis takas. Vykdant kolumbariumo statybos darbus, kalvos viršūnė kiek aplyginta. Kalva iš pietvakarių pusės apardyta čia buvusio karjero, pietiniame krašte išsiskiria nuo 2-3 m iki 6 m pločio rytiniame gale terasa, kuri galėjo susiformuoti veikiant karjerui. Kalva apaugusi medžiais ir krūmais, kurių dalis yra sodinti įrengiant kolumbariumą ir kapavietę.

Sakelių mauzoliejus
-------------------

Varnių apylinkėse yra žinomos dvi palaidojimo vietos, kuriose pastatytos koplyčios su rūsiais kaip didingi antkapiniai paminklai garbingoms giminėms – tai Sklepkalnis su kriptomis Sakeliams ir Zdoniškės koplyčia, kurioje buvo palaidoti Dimšos. Pavandenėje kolumbariumas įrengtas laidoti Sakelių ir Danilavičių šeimos narių palaikams. 1904 m. mirus Pavandenės dvaro valdytojui Leonardui Sakeliui, jo sūnus Zigmantas Sakelis kalvos stačiajame šlaite (nuo ežero pusės) įrengė šeimos mauzoliejų. Į jį buvo perkelti ir kitų Sakelių bei ankstesnių Pavandenės dvaro savininkų Danilavičių palaikai. Po Elenos Sakelienės mirties 1930 m. mauzoliejus buvo rekonstruotas – naujai išmūrytos akmeninės jo sienos, uždengtas stogas.

Sovietmečiu kapai buvo plėšiami, todėl kriptose buvę palaikai perkelti į kalvos viršūnėje įrengtą kapavietę. Atstatytame kolumbariume dalis kriptų užmūrytos, kitos paliktos tuščios. Ant kalvos kapavietę su perlaidotais iš mauzoliejaus palaikais žymi stačiakampė, 3,9x3,2 m dydžio tvorelė su gyvatvore. Šiame plote pastatytas antkapinis akmens paminklas su kryžiumi dvaro paveldėtojui, nukankintam Rainių žudynėse Zigmantui Sakeliui (1878–1941).

Legendos
--------

Pasak tautosakos šaltinių, ant Sprūdės ir Moteraičio kalnų gyvenę du milžinai, kurie milžiniškame katile, buvusiame šio kalno vietoje, virę sau valgį.

Galerija
--------

* Sakelių mauzoliejaus prieigosSakelių mauzoliejaus prieigos
* Priekinis fasadas. KriptosPriekinis fasadas. Kriptos
* Mauzoliejus iš viršausMauzoliejus iš viršaus
* Zigmanto Sakelio antkapisZigmanto Sakelio antkapis

Šaltiniai
---------

|  |  |
| --- | --- |
|  | **Vikiteka: Pavandenės kalnas** – vaizdinė ir garsinė medžiaga  |

1. ↑  „Objekto Nr. 42785 išsamus aprašymas". Lietuvos Respublikos kultūros vertybių registras.
2. 1 2  „Objekto Nr. 21502 išsamus aprašymas". Lietuvos Respublikos kultūros vertybių registras.
3. 1 2 3  Kelmėje sutvarkytas unikalus objektas – Pavandenės alkakalnisArchyvuota kopija 2019-10-06 iš Wayback Machine projekto.
4. ↑  Zdoniškė ir Dimšos Archyvuota kopija 2016-04-20 iš Wayback Machine projekto. *varniai-museum.lt*